CELEX: 32006R0635
Language: sk
Date: 2006-04-25 00:00:00
Title: Nariadenie Komisie (ES) č. 635/2006 z  25. apríla 2006 , ktorým sa zrušuje nariadenie (EHS) č. 1251/70 o práve pracovníkov zostať na území členského štátu po skončení zamestnania v tomto štáte   (Text s významom pre EHP)

26.4.2006   
            
            
               SK
            
            
               Úradný vestník Európskej únie
            
            
               L 112/9
            
         
      NARIADENIE KOMISIE (ES) č. 635/2006
   z 25. apríla 2006,
   ktorým sa zrušuje nariadenie (EHS) č. 1251/70 o práve pracovníkov zostať na území členského štátu po skončení zamestnania v tomto štáte
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na zmluvu o založení Európskeho spoločenstva, najmä na jej článok 39 ods. 3 písm. d),
   keďže:
   
               (1)
            
            
               Smernicou Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (1), sa spojili do jediného znenia právne predpisy týkajúce sa voľného pohybu občanov Únie. V článku 17 tejto smernice sú prebrané hlavné prvky ustanovení nariadenia Komisie (EHS) č. 1251/70 z 29. júna 1970 o práve pracovníkov zostať na území členského štátu po skončení zamestnania v tomto štáte (2) a sú zmenené a doplnené tak, že sa užívateľom práva usadiť sa zabezpečuje privilegovanejšie postavenie, a to právo trvalého pobytu.
            
         
               (2)
            
            
               Nariadenie (EHS) č. 1251/70 by sa preto malo zrušiť,
            
         PRIJALA TOTO NARIADENIE:
   Článok 1
   Nariadenie (EHS) č. 1251/70 sa týmto zrušuje s účinnosťou od 30. apríla 2006.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. apríla 2006
      
         
            Za Komisiu
         
         Vladimír ŠPIDLA
         
         
            člen Komisie
         
      
   
   
      (1)  Ú. v. EÚ L 158, 30.4.2004, s. 77.
   
      (2)  Ú. v. ES L 142, 30.6.1970, s. 24.